07/07/2010 | Administración LocalMunicipal
Vedra
Secretaría-Intervención
Bases convocatoria praza auxiliar de Administración Xeral

O Pleno do Concello en sesión ordinaria celebrada o día 17 de xuño de 2010 aprobou as seguintes Unha praza de Auxiliar, encadradas na Escala de Administración Xeral, Subescala Auxiliar, clasificadas no grupo “C2”. Sistema de provisión. Oposición en quenda libre.3.1.-Para participar nas probas selectivas cómpre: a) Ser español/a ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos dezaseis anos. c) Non padecer enfermidade ou eiva física que impida o desempeño das correspondentes funcións. As persoas con discapacidade deberán facelo constar na instancia, indicando se precisan adaptacións para realizar as probas. d) Non ter sido separado/a, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitado para o exercicio das funcións públicas. e) Estar en posesión do titulo de Graduado Escolar, FP1 ou equivalente.3.2.- Específicos. Estar en posesión dos indicados nas bases específicas para cada unha das prazas indicadas. As persoas que desexen participar nas probas selectivas presentarán unha solicitude dirixida ao señor alcalde-presidente deste Concello, na que farán constar que reúnen todos os requisitos sinalados na base terceira anterior. Presentaranse no Rexistro Xeral do Concello no prazo de vinte días naturais contados a partir do seguinte ao da publicación do anuncio da convocatoria no Boletín Oficial del Estado. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Coa solicitude achegarán: a) Copia cotexada do DNI. Os aspirantes que non posúan a nacionalidade española e teñan dereito a participar, deberán presentar unha copia cotexada do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir por conta ou estar a cargo dun nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o aspirante vive por conta destes ou está ao seu cargo. b) Xustificante acreditativo de aboamento dos dereitos de exame na conta corrente da que é titular este Concello na entidade bancaria CAIXA GALICIA, número 2091 0330 67 3040005550. Esta cantidade non será devolta nos supostos de exclusión das probas selectivas por causas imputables ao interesado polo que, no suposto de exclusión por non cumprir os requisitos ou non achegar os documentos esixidos na convocatoria non se procederá á devolución. As taxas que deberán satisfacerse serán as seguintes: Rematado o prazo de presentación de solicitudes, o alcalde-presidente ditará, no prazo máximo dun mes, resolución pola que se aprobará a lista provisional de admitidos/as e excluídos/as, que se publicará no Boletín Oficial da Provincia (BOP) e no taboleiro de editos da Casa do Concello. Na dita resolución, indicarase o nome, apelidos e DNI dos/das admitidos/as e excluídos/as e indicarase, no seu caso, as causas da exclusión. Os aspirantes disporán dun prazo de dez días para presentar emendas, nos termos do artigo 71 da Lei 30/92. Unha vez transcorrido o dito prazo, o alcalde-presidente ditará resolución definitiva, que levará implícita a estimación ou desestimación das solicitudes de emenda e que se publicará no BOP e no taboleiro de editos da Casa do Concello, xunto coa composición do tribunal, lugar, data e hora de comezo do primeiro exercicio. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en tódolos dereitos que puidesen derivarse da súa participación no procedemento. Contra a resolución do alcalde-presidente aprobatoria da lista definitiva, poderase interpoñer un recurso potestativo de reposición ante o mesmo órgano que o dictou, no prazo de un mes a partir do día seguinte ao desta publicación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben en recurso contencioso-administrativo perante o Xulgado Contencioso Administrativo da Coruña, segundo o artigo 46 da lei 29/98, do 13 de xullo, reguladora da xurisdición contencioso-administrativa. Non obstante, se en calquera momento posterior á aprobación da lista definitiva mencionada no parágrafo anterior, se advertira nas solicitudes e documentación achegada polos/as aspirantes inexactitude ou falsidade que fora causa de exclusión, esta considerarase defecto non emendable e resolverase dita exclusión. Os sucesivos anuncios publicaranse no taboleiro de anuncios do Concello. O tribunal cualificador está constituído da seguinte forma: Presidente: Un/unha funcionario/a do Concello de Vedra pertencente ao grupo C2 ou superior. Secretario: O secretario do Concello, ou funcionario en quen delegue. Vogais: Catro funcionarios ou laborais fixos designados pola Alcaldía, un deles, cando menos, pertencente a unha administración distinta do Concello de Vedra. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto Básico do Empregado Público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Os aspirantes, que irán provistos do DNI, serán convocados para cada exercicio nun único chamamento, sendo excluídos os que non comparezan, agás nos casos debidamente xustificados e libremente apreciados polo tribunal. As razóns e probas xustificativas formularanse dentro das 24 horas seguintes á celebración de cada exercicio ao que non compareceran, e, de ser apreciadas polo tribunal, causarían a suspensión inmediata dos exercicios pendentes, ata que non fora examinado do anterior exercicio o aspirante interesado. A orde de actuación dos aspirantes, iniciarase de conformidade coa resolución da Consellería da Presidencia, Administracións Públicas e Xustiza, pola que se faga público o resultado do sorteo ao que se refire o Regulamento de selección de persoal da Administración da Comunidade Autónoma de Galicia do 20 de marzo de 1991. Segundo a resolución do 29 de xaneiro de 2009 (DOG Nº 24 do 4 de febreiro de 2009) a orde comezará por aqueles opositores dos que o primeiro apelido empece pola letra D. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de editos do Concello e na súa páxina web. Entre o final dunha proba e o comezo da seguinte deberán transcorrer un mínimo de 72 horas e un máximo de 40 días. Sen prexuízo do disposto no parágrafo anterior, cando o tribunal o estime conveniente, e trala consulta cos aspirantes que resulten aprobados no exercicio correspondente, poderá acordar a celebración inmediata do seguinte, concedendo aos opositores un descanso mínimo de 30 minutos antes da súa celebración. Os exercicios, que se realizarán en lingua castelá ou galega, poderán ser lidos publicamente se así o acorda o tribunal, podendo este dialogar co aspirante co fin de determinar os seus coñecementos sobre o contido do exposto, durante un tempo máximo de 10 minutos. Comezada a práctica dos exercicios, os tribunais poderán requirir en calquera momento aos concorrentes respectivos para que acrediten a súa identidade mediante a exhibición do seu DNI ou documento equivalente. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiranse desta trala audiencia ao interesado. O tribunal, cando exclúa un aspirante, comunicarao o mesmo día á autoridade que convocara o proceso selectivo. A cualificación de cada exercicio efectuarase sumando as puntuacións outorgadas por cada membro do tribunal, cos límites establecidos na base relativa á cualificación, e dividindo o total polo número de membros. A cualificación dos aspirantes aprobados en cada exercicio farase pública o mesmo día no que se acorde, no Taboleiro de anuncios da Corporación e na páxina web do Concello. Constará de catro exercicios, todos de carácter obligatorio e eliminatorio. agás o cuarto. Primeiro.- De carácter obligatorio e eliminatorio. Consistirá en contestar por escrito a unha batería de 50 preguntas curtas en relación co temario que se achega como anexo I, nun tempo máximo de dúas horas. Valorarase de 0 a 10 puntos e o aspirante deberá obter a puntuación mínima de 5 puntos para superalo. Segundo.- De carácter obligatorio e eliminatorio. Consistirá en desenvolver por escrito nun tempo máximo de hora e media un ou varios temas dos que figuran no Anexo I. Valorarase de 0 a 10 puntos e o aspirante deberá obter a puntuación mínima de 5 puntos para superalo. Terceiro.- De carácter obrigatorio e eliminatorio, consistirá en transcribir un documento facilitado polo Tribunal a soporte informático no programa Word de Microsoft Office 2003, documento que será escollido polo Tribunal dun expediente do propio Concello inmediatamente antes da realización da proba, tendo en conta que o tempo para a súa realización o fixará o tribunal á vista do documento de que se trate e, en todo caso, un máximo de trinta minutos. O documento haberá de ser transcrito na súa totalidade para optar o/a aspirante a superación da proba, e valorarase, ademais, a súa presentación e corrección ortográfica e gramatical e a utilización correcta dos códigos do programa informático. Valorarase de 0 a 10 puntos e o aspirante deberá obter a puntuación mínima de 5 puntos para superalo. Cuarto.- de carácter non eliminatorio. Este exercicio será obrigatorio para os aspirantes que non acrediten ningún título ou certificado oficial do coñecemento do galego, quedando exentos aqueles aspirantes que acrediten estar en posesión do curso de iniciación ou superior debidamente homologado polo órgano competente en materia de política lingüística da Xunta de Galicia. A proba consistirá na realización dunha tradución dun texto do castelán ao galego e doutro do galego ao castelán, puntuándose con dous puntos, valorándose a adaptación dos textos á normativa vixente na materia. A aqueles aspirantes que acrediten estar en posesión dos cursos correspondentes poderán realizar esta proba de forma voluntaria. Finalizadas as probas, o tribunal exporá no Taboleiro de anuncios do Concello a relación de aprobados por orde de puntuación final, non podendo superar esta o número de prazas convocadas. A dita relación confeccionarase co opositor ou opositores que, superados tódolos exercicios obrigatorios, obteña a maior puntuación na suma dos puntos correspondentes a tódolos exercicios da oposición. No prazo de vinte días naturais, a contar dende o seguinte a aquel en que se fixo pública a lista, o opositor aprobado deberá presentar no Rexistro Xeral os seguintes documentos: a) Copia cotexada do DNI ou, se é o caso, documento equivalente expedido pola autoridade competente do país de orixe. b) Copia cotexada do título académico esixido nas bases específicas, ou no seu defecto, xustificante de ter aboados os dereitos para a súa expedición. Se estes documentos estivesen expedidos despois da data do remate do prazo de presentación das solicitudes de admisión ás probas selectivas, deberán xustificar debidamente o momento de conclusión dos estudios correspondentes. c) Declaración xurada de non atoparse separado, mediante expediente disciplinario, do servizo de ningunha Administración pública, nin atoparse inhabilitado para o exercicio de funcións públicas. d) Declaración xurada de non atoparse incurso en ningunha causa de incapacidade ou incompatibilidade, de conformidade coa lexislación vixente e referida ao momento da sinatura do contrato. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función. Os aspirantes que fixeran valer a súa condición de persoas con minusvalía deberán presentar certificado expedido polos órganos competentes que acrediten tal condición, e igualmente deberán presentar certificado dos citados órganos ou da Administración sanitaria, acreditativa da compatibilidade co desenvolvemento das tarefas e funcións correspondentes. Ante a imposibilidade, debidamente xustificada, de presentar os documentos expresados poderá acreditarse que se reúnen as condicións esixidas na convocatoria, mediante calquera medio de proba admisible en dereito. Quen tivese a condición de funcionario de carreira ou de persoal laboral fixo ao servizo de calquera Administración Pública estará exento de xustificar documentalmente as condicións e demais requisitos xa probados para obter o seu anterior nomeamento, que concorden cos da convocatoria correspondente, debendo presentar certificación da Administración pública de quen dependeran para acreditar tal condición. Se, dentro do prazo indicado, e salvo causa de forza maior, non presentara a documentación ou non reúna os requisitos esixidos quedarían anuladas tódalas actuacións, sen prexuízo da responsabilidade na que puideran incorrer por falsidade na súa solicitude de participación no proceso selectivo. Os/as aspirantes propostos/as que presenten a documentación preceptiva serán nomeados funcionarios/as de carreira polo Sr. Alcalde e deberán tomar posesión no prazo de un mes contado dende o día seguinte ao da publicación do nomeamento. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1.-A Constitución española de 1978: Características. Estrutura. Contido. Principios xerais. Dereitos e deberes fundamentais. Tema 2.-O Goberno: Concepto. Integración. Cese. Responsabilidade. Funcións. Deberes. Regulamentación. Tema 3.-O Estado das Autonomías: Principios. Características. Estatuto de Autonomía. Elaboración. Contido. Reforma. Enumeración das Comunidades Autónomas. O Estatuto de Autonomía de Galicia. Características. Estrutura e Contido. Tema 4.-Principios de actuación da Administración Pública: eficacia, xerarquía, descentralización, desconcentración e coordinación: Consideracións previas. Enumeración dos principios de actuación da Administración Pública. Exame de cada un deles. Tema 5.-O acto administrativo: Concepto. Elementos. Clasificación, Invalidez. Dereito positivo español. Os recursos administrativos: concepto. Clases. Interposición. Suspensión da execución. Audiencia do interesado. Resolución. Exame de cada un dos recursos administrativos. Tema 6.-Principios xerais do procedemento administrativo: concepto e clases. Fases do procedemento administrativo xeral. Principios. Normas reguladoras. Días e horas hábiles. Cómputo de prazos. Fases. Tema 7.-Formas da acción administrativa: Fomento. Policía. Servizo Público: Clasificación. Estudo de cada unha delas. A responsabilidade da Administración: Introdución. Danos pola súa actividade ilexítima. Danos pola súa actividade lexítima. Responsabilidade no dereito positivo. Tema 8.-O Réxime Local Español: Principios constitucionais e Regulamentación xurídica. Tema 9.-O Municipio: Evolución. Concepto. Elementos esenciais. Denominación e cambio de nome dos municipios. O Término Municipal: Concepto. Caracteres o medio físico e a poboaciòn de Vedra. Alteración de términos municipais. A Poboación: Concepto. O empadroamento: Concepto. Regulamentación. Obriga da inscrición. Contido. Xestión. Padrón de españois residentes no estranxeiro: Concepto. Obriga de inscribirse e baixa, contido. Tema 10.-Organización Municipal: Concepto. Clases de órganos. Estudo de cada un dos órganos. Competencias: Conceptos e clases. Lexislación española. Regulamento de participación cidadá de Vedra. Tema 11.- Outras entidades locais. Mancomunidades. Agrupacións. Consorcios. Áreas Metropolitanas. Tema 12.-Ordenanzas e Regulamentos das Entidades Locais: Concepto e diferenciacións. As Ordenanzas do Concello de Vedra. Tema 13.-Facendas Locais. Clasificación dos ingresos. Ordenanzas fiscais.-Réxime xurídico do gasto público local. Tema 14.-A Función Pública Local: Ideas xerais. Concepto de funcionario. Clases. Organización da Función Pública Local: Órganos e grupos que a integran. Funcionarios con habilitación de carácter estatal. Funcionarios propios das Corporacións. Adquisición e perda da condición de funcionario. Situacións na que poden atoparse. A oferta de emprego público e as relacións de postos de traballo. Tema 15.-Dereitos e deberes dos funcionarios públicos locais: Dereitos. Deberes. Réxime disciplinario. Dereitos de sindicación. Convenio colectivo do Concello de Vedra. Aspectos xerais da Lei 7/2004, do 16 de xullo, para a igualdade de mulleres e homes. Tema 16.-O persoal laboral ao servizo das Entidades Locais: réxime xurídico. Persoal eventual ao servizo das entidades locais: réxime xurídico. Contratación para traballos específicos. Tema 17.-Funcionamento dos órganos colexiados locais: convocatoria e orde do día: réxime de sesións. Adopción de acordos. Actas e Certificacións de acordos: Borrador da Acta e aprobación. Transcrición da Acta ao libro. Firma do Acta. Certificados de acordos. Tema 18.-O Administrado: Concepto e clases. Capacidade e causas modificativas. Colaboración e participación dos cidadáns nas funcións administrativas. Formulación. Relacións de colaboración e participación. Réxime de cada tipo de relación. Os dereitos e deberes dos veciños no ámbito local: Concepto de veciños. Dereitos e deberes. Información e participación cidadá: Información e participación dos veciños. Información e participación das asociacións veciñais. Tema 19.-A atención ao público: Acollida e información: Relacións entre as Administracións Públicas e os cidadáns. Dereitos dos cidadáns. Medidas para a atención ao público. Os Servizos de Información e Reclamación Administrativa: Ideas xerais. Iniciativas e suxerencias. Reclamacións e queixas. Regulamentación específica na esfera local. Tema 20.-O Rexistro de documentos: Concepto: O documento administrativo. O rexistro de documentos. O rexistro de entrada e saída: O seu funcionamento nas Corporacións Locais. A presentación de instancias e documentos nas oficinas públicas. A informatización dos rexistros. Comunicacións e notificacións: Comunicacións. Notificacións e a súa publicación. Tema 21.-O arquivo: Concepto. Clases de arquivo e funcionamento: Arquivos históricos. Arquivos administrativos. Funcionamento. Principais criterios de ordenación. Especial referencia ao Arquivo de Xestión: Carácteres. Organización. O dereito da cidadanía ao acceso a Arquivos e Rexistros. SOLICITUDE DE PARTICIPACIÓN NAS PROBAS SELECTIVAS DE FUNCIONARIO/A DENOMINACIÓN DA PRAZA: DATOS PERSOAIS: APELIDOS E NOME: DNI: DATA DE NACEMENTO: LUGAR DE NACEMENTO: TELÉFONO: DOMICILIO: (rúa, lugar, número, piso) CÓDIGO POSTAL: LOCALIDADE: PROVINCIA: DOCUMENTOS QUE SE ACHEGAN, PARA A FASE DE CONCURSO: OUTROS DOCUMENTOS QUE SE XUNTAN, E/OU OUTROS DATOS QUE SE FAN CONSTAR: - Copia cotexada do DNI (obrigatoria a súa presentación). - Resgardo bancario do aboamento dos dereixos de exame na conta corrente número 2091-0330-67-3040005550, na entidade bancaria Caixa Galicia. SOLICITUDE: O/A que subscribe, solicita tomar parte nas probas selectivas de referencia, de conformidade coa convocatoria, facendo constar expresamente que tódolos datos consignados son certos e que reúne todos e cada un dos requisitos esixidos na convocatoria, comprometéndose a presentar a documentación esixida na dita convocatoria, así como a tomar posesión, no seu caso consonte á fórmula legal para a toma de posesión para cargos e funcións públicas. _______________, ________ de ________ de 2010 (sinatura) SR. ALCALDE-PRESIDENTE DO CONCELLO DE VEDRA O que se fai público para xeral coñecemento. Vedra, 29 xuño 2010 O alcalde Odón C. Cobas García